GiliGold/VAD_KnessetCorpus huggingface dataset:
<שמרית שקד גיטלין: עמדת הוועדה, ועמדת יושב-ראש הוועדה, היא שהוא מבקש שהנושא יישאר ברשות ועדת העבודה, מכיוון שבעצם הסמכות פה – בדרך כלל נעשה בה שימוש כדי להעביר את ההכרעה לעובדים הסוציאליים, והצעת החוק בעצם תקל על הנטל הרב המוטל על כתפי העובדים הסוציאליים, ולכן אנחנו חושבים שזה נושא ששייך לוועדת העבודה.
דוד ביטן: היועצת המשפטית של ועדת הכנסת, בבקשה.
<ארבל אסטרחן: עמדת הלשכה המשפטית היא חוקה.
דוד ביטן: האמת שאין לנו ברירה אחרת, מכיוון שכשרות משפטית זה נושא שמטופל תמיד על-ידי ועדת חוקה.
דוד ביטן: גם הם התחילו לדון בהצעת החוק הזאת בקדנציה הקודמת, אז כבר יש להם התמקצעות בעניין הזה.
דוד ביטן: לכן אני סבור במקרה הזה דווקא כן לקבל את העמדה.
ישראל אייכלר: אפשר להגביל את הזמן שיסתיים החוק?
דוד ביטן: כן, אני עכשיו אגביל.
ישראל אייכלר: כי אתה יודע מה קורה בחוקה.
דוד ביטן: אני אעביר את זה אליך בתנאי אחד, שתיתן פה התחייבות, כמו שאני רגיל עכשיו לעשות, שאתה תסיים את הדיון בחוק תוך 45 יום.
דוד ביטן: הבעיה היא שיש פגרה.
דוד ביטן: אם לא תסיים תוך 45 יום, אתה נותן לי סמכות למשוך את החוק הזה שוב לוועדת הכנסת, למרות האמור בתקנון.
ניסן סלומינסקי: באתי באמצע, שמעתי רק את סוף דבריו של חברי אייכלר.
דוד ביטן: עזוב, אנחנו בעד להעביר לך.
ניסן סלומינסקי: לא היית אף פעם בדיונים אצלנו, ואתה כבר דיברת דברים - - -
ישראל אייכלר: תאר לעצמך כמה אני שומע מבלי להיות אצלכם.
ישראל אייכלר: יש לנו חבר בוועדת החוקה, וכל פעם בוועדת הכנסת מספרים לנו חברי כנסת על מה שקורה אצלך בוועדה.
ישראל אייכלר: זה לא אישי.
ניסן סלומינסקי: מה קורה אצלנו?
ישראל אייכלר: בלגאן גדול.
ניסן סלומינסקי: בלגאן?
ישראל אייכלר: בכל דיון.
ניסן סלומינסקי: אתה מוזמן לרדת עכשיו לישיבה ולשמוע.
ניסן סלומינסקי: חוקים כמו חוק ההשעיה, ששם כולם באים לצעוק לתקשורת.
ניסן סלומינסקי: אבל 99% מהחוקים שלנו הם חוקים – תשמע פעם את הדיונים.
ניסן סלומינסקי: זה לתפארת.
ישראל אייכלר: זה לא נגד הוועדה שלך, אני בעד ועדת הרווחה ואנחנו רוצים את הנושא.
ניסן סלומינסקי: אתה יכול לעשות פה ככה בזלזול, אחר כך משלמים על זה ביוקר.
ניסן סלומינסקי: שווה לדון בזה עוד קצת, להבין ולקבל החלטה מושכלת.
ניסן סלומינסקי: שומעים את כל הצדדים.
ניסן סלומינסקי: אתה יכול לבוא לשמוע, הייעוץ המשפטי שלי הרבה פעמים איטי גם, אז מה?
ניסן סלומינסקי: שומעים את כל הצדדים, ובסוף מוצאים את הנתיב הנכון.
ניסן סלומינסקי: סתם לקבל החלטה במהירות, בגלל שרצינו?
ניסן סלומינסקי: אחר כך זה נכנס לספר החוקים ומשלמים על זה ביוקר, ובסוף בית המשפט ישנה את זה.
חיים ילין: אני תומך בכל מה שאמרת.
חיים ילין: היה איזה חוק פוליטי קטן שלא.
ניסן סלומינסקי: אמרתי, זה משהו אחר.
שולי מועלם-רפאלי: גם הוא אמר את זה.
שולי מועלם-רפאלי: זה גם לא הדיון בוועדת הכנסת.
דוד ביטן: ענית לו יפה, אבל לא ענית לי.
דוד ביטן: אני רוצה התחייבות שתוך 45 ימים מסיימים את החוק הזה.
דוד ביטן: אני מחכה לתשובה.
ניסן סלומינסקי: בסדר, נעשה את זה.
איילת נחמיאס ורבין: 45 יום זה לתוך הכנס הבא.
דוד ביטן: נעביר את הדיון לוועדת החוקה.
דוד ביטן: שמענו גם את ההתחייבות של יושב-ראש הוועדה, שהוא מתחייב לסיים את הדיון תוך 45 יום.
דוד ביטן: אם לא, ועדת הכנסת רשאית למשוך חזרה את החוק, לא משנה באיזה מצב הדיון נמצא.
דוד ביטן: ניסן, תעמוד בזה, כי אחרת אני אקח לך את החוק, אני אומר לך את האמת.
דוד ביטן: זה לא איום, אבל זו מדיניות חדשה בוועדת הכנסת.
איילת נחמיאס ורבין: הפגרה לא נספרת.
דוד ביטן: הפגרה נספרת, נקודה.
דוד ביטן: 45 יום.
דוד ביטן: הוא צריך לסיים את העבודה ולהגיד שהוא סיים.
דוד ביטן: הוא עושה כינוסים גם בפגרה, הוא עובד קשה.
איילת נחמיאס ורבין: זו לא פגרה רגילה, זו פגרה של פסח.
ניסן סלומינסקי: לקריאה ראשונה.
דוד ביטן: קריאה ראשונה, תכין.
דוד ביטן: ברור לא שנייה ושלישית.
דוד ביטן: תשתדל לגמור את זה בשבועיים, מה הבעיה?
דוד ביטן: זה רק תיקון לחוק, זה לא כל החוק.
דוד ביטן: <9.
דוד ביטן: הצעת חוק המים (תיקון מס' 27), התשע"ו-2016>
דוד ביטן: הצעת חוק המים (תיקון מס' 27), התשע"ו-2016.
דוד ביטן: אחרי שדנתי גם עם השר וגם עם כל הגורמים, וגם הייתה לי שיחה עם יושב-ראש ועדת הפנים בעניין הזה להקים ועדה משותפת.
דוד ביטן: החוק הזה הוא מאוד חשוב, בגלל הרפורמה שיש בו.
דוד ביטן: מכיוון שזה יכול להיות בשתי ועדות, או כלכלה או פנים, אנחנו נקים ועדה משותפת לפנים ולכלכה, של 14 חברים, שבעה מכל ועדה.
דוד ביטן: בראשות ועדת הפנים.
דוד ביטן: מטעם ועדת הכלכלה: דוד ביטן, נורית קורן, איתן כבל, יעקב פרי, רועי פולקמן, יצחק וקנין ועיסאווי פריג'.
דוד ביטן: מטעם ועדת הפנים: דוד אמסלם, רויטל סויד, עבדאללה אבו מערוף, בצלאל סמוטריץ, יואב בן-צור, רוברט אילטוב ואורי מקלב.
דוד ביטן: הלכנו לפי סיעות.
דוד ביטן: יש בעיה עם ועדת הכלכלה, שהיא לא רחבה מדי.
דוד ביטן: יש מעט מאוד נציגים.
דוד ביטן: למה לא מרחיבים אותה?
איתן ברושי: כל סיעה תוכל להחליף שמות אם היא רוצה?
דוד ביטן: כדי להיות חבר, אתה צריך להיות חבר בוועדת הכלכלה.
דוד ביטן: ברגע שיבקשו, אני יכול להחליף.
דוד ביטן: אני רציתי להכניס אותך, אבל אתה לא חבר באף ועדה.
איילת נחמיאס ורבין: לנו יש בכל ועדה אחד בלבד?
דוד ביטן: יש לכם שניים.
איילת נחמיאס ורבין: אז למה אני לא ברשימה?
דוד ביטן: איתן חבר.
דוד ביטן: הכנסתי שני נציגים מש"ס מטעם הקואליציה, על חשבון סיעת הליכוד.
איתן ברושי: קודם כל, נקודה מספר אחד, אני מבין שצריך או להבין שהיא מוסכמת או להחליט שזאת ההחלטה, שיש פה פיצול.
איתן ברושי: אני לא יודע אם יש פה נציג האוצר, אבל יש התחייבות, ונמצא פה גם אבו וילן, שיהיה כאן פיצול בין הטיפול במים לתושבים לבין המים לחקלאות.
דוד ביטן: התחייבות של מי?
איתן ברושי: גם של האוצר, ומבחינתנו זה תנאי.
איתן ברושי: מעבר לשאלה באיזו ועדה ידונו, מבחינתנו, מבחינת החקלאים והשדולה, אין שום אפשרות.
איתן ברושי: כל החיבור הזה הוא הזוי.
דוד ביטן: יש פה נציג של האוצר?
איתן ברושי: אז נדחה את הדיון.
איתן ברושי: אם האוצר לא פה, אי-אפשר לדון.
דוד ביטן: אני לא יכול לדחות את הדיון.
דוד ביטן: דחיתי את זה בעבר.
איתן ברושי: חשוב לדעת, האם אנחנו נבוא עכשיו לוועדה המשותפת והיא תחליט על פיצול?
דוד ביטן: לפי הסמכות הקיימת, אין סמכות לוועדת הכנסת לעשות פיצול.
דוד ביטן: הסמכות היא בידי הוועדה שדנה, היא מוסמכת להביא הצעה למליאה, והמליאה צריכה להצביע.
דוד ביטן: אמרתי משהו לא נכון?
<ארבל אסטרחן: מה שאמרת הוא מדויק.
<ארבל אסטרחן: היו מקרים נדירים מאוד שחוק מלכתחילה בא עם שני פרקים, והיה ברור שהפרקים האלה שייכים לוועדות אחרות, ואז עשו דבר כזה של פיצול.
<ארבל אסטרחן: אבל זה לא המצב בחוק הזה.
חיים ילין: אבל זה כן, ואני אסביר לך.
חיים ילין: החקלאות מטופלת תמיד על-ידי הכלכלה, והמים על-ידי הפנים.
<ארבל אסטרחן: אבל אמרה נציגת האוצר שמחירי המים - - -
דוד ביטן: אני רוצה שתבינו למה עיכבתי את זה.
דוד ביטן: בדקתי גם את הטענה הזאת שלכם.
דוד ביטן: לא ניתן טכנית, בגלל האופן שהחוק מנוסח, לחלק את זה.
חיים ילין: היינו ב-02:30 בלילה בהצבעה.
חיים ילין: אמרנו את זה בקול רם.
חיים ילין: זה נאמר שאנחנו תומכים בחוק בתנאי שהמים של החקלאות יוצאים מבפנים.
דוד ביטן: זה לא חלק מההחלטה.
דוד ביטן: את הטענה הזאת תטענו בוועדה, אין שום בעיה.
דוד ביטן: היא מוסמכת לפצל את החוק.
יואב קיש: על איזו קריאה טרומית אתה מדבר?
חיים ילין: קריאה ראשונה.
יואב קיש: השר עלה והתחייב לפיצול בקריאה הראשונה?
חיים ילין: היינו שם שלושים ומשהו חברי כנסת, לא היו יותר מזה.
חיים ילין: זה התקבל פה אחד בגלל הסיבה הזאת.
חיים ילין: היינו יכולים להפיל את זה.
חיים ילין: היינו רוב בלילה, אבל בגלל שהסכמנו ואמרנו את זה, שהציבור לא צריך להיפגע והחקלאים לא צריכים להיפגע, והערבוב בין החקלאות לבין העירוני הוא לא נכון וצריך לפצל את זה לחלוטין, הייתה הסכמה שם של כולם.
חיים ילין: עכשיו אנחנו מגיעים לדיון, אמרנו שנעשה את זה בוועדת הכלכלה.
יואב קיש: אני שואל אם עלה נציג ממשלה ואמר: אני מסכים.
יואב קיש: אז זה לא מחייב.
חיים ילין: לא נכון, אסביר לך למה.
חיים ילין: כולנו הצבענו בעד.
חיים ילין: דבר שני, יש לי זיכרון בדברים האלה, דוד אתה קמת ואמרת: לא יעלה על הדעת שאנחנו נגד מונופולים ואנחנו מרימים יד עכשיו.
דוד ביטן: אז אני אסביר את עצמי.
דוד ביטן: אני גם אמרתי לשר הפנים, ונציגי ש"ס פה, אני גם אגיד את זה.
דוד ביטן: אני חושב שהחוק הזה הוא מאוד מאוד בעייתי, כי הוא עושה רפורמה איפה שהאוצר ניסה כל הזמן לעשות, וחברי הכנסת התנגדו.
דוד ביטן: אבל זה עדיין רק הצעת חוק, ובוועדה נצטרך לדון בעניין הזה ולא בטוח שנאשר את זה.
דוד ביטן: דבר שני, לתדהמתי, ואני אמרתי לשר הפנים והוא אמר שזה לא נכון, אבל אנחנו בדקנו את זה משפטית, ההחלטה להפחית את מחיר המים לצרכן המגורים לא כתובה בחוק.
דוד ביטן: בניגוד לחוק של תחבורה ציבורית, שעשו תיקון לחוק, ואז הפקידות או הרגולטורים לא יכולים לתקן אותה באופן רגיל אלא צריכים להביא את זה כתיקון חקיקה – בחוק הזה, לתדהמתי, הנושא של הפחתת מחיר המים הוא בהחלטה מנהלית של המועצה שהיא בעצם הרגולטור של תאגידי המים.
דוד ביטן: שם זה נמצא.
דוד ביטן: ופה בחוק הולכים לעשות את כל השינויים שבעצם מלאימים את הנושא של המים לטובת האוצר.
דוד ביטן: אז זה בחוק, ואז אי-אפשר לתקן, וזאת החלטה מנהלית שיכולים לתקן אותה כל שני וחמישי.
דוד ביטן: את הדברים האלה אמרתי לשר, והוא אמר לי שזה לא יכול להיות.
דוד ביטן: אבל בדקנו את העניין הזה וזה בטוח.
דוד ביטן: למה זה לקח לי חודש וחצי להביא את זה לפה לדיון?
דוד ביטן: כי ניסיתי לראות מה אני יכול לעשות.
דוד ביטן: כי יש לי גם בעיה בחוק.
דוד ביטן: אם כבר, אז ההפחתה של מחיר המים צריכה להיות בחוק.
דוד ביטן: אז אני מבטיח לך שאנחנו נתקן את העניין הזה בוועדה.
דוד ביטן: אבל עדיין אנחנו מדברים רק לאיזו ועדה.
דוד ביטן: אנחנו לא דנים כרגע בתוכן החוק.
דוד ביטן: אתם מנסים לשלב את תוכן החוק בתוך העברה לוועדה, ויש לנו בעיה עם זה.
דוד ביטן: אנחנו בדקנו, אין אפשרות לפצל את זה כבר היום, כי החוק מנוסח בצורה כזאת שהכול מעורבב אחד בשני.
חיים ילין: זה החשש הגדול.
דוד ביטן: אז תשכנעו את חברי הכנסת בוועדה.
דוד ביטן: אבו וילן, בגלל שהיית חבר כנסת בעבר, בבקשה.
אבשלום וילן: אני אתקן את היועצת המשפטית.
אבשלום וילן: בחוק ההסדרים ועדת הכנסת מפצלת חופשי.
אבשלום וילן: מבחינת משפטית אפשר.
אבשלום וילן: מה הבעיה פה, לטובת העניין?
אבשלום וילן: אנחנו ישבנו, התאחדות חקלאי ישראל, עם אגף התקציבים, והסברנו להם שהחוק רק התחיל.
אבשלום וילן: שכל הכנסת הסעיפים החקלאיים תגרום שהדיון ייקח חודשים, כי מדובר פה בליבה של נושאים מאוד כבדים.
אבשלום וילן: יש לנו הסכם מים משפטי עם המדינה.
אבשלום וילן: זה סיפור מאוד מורכב ומסובך, וכל החיבור לזה רק תוקע את החוק של דרעי, ואנחנו בעדו.
אבשלום וילן: ולכן נציגי אגף התקציבים הודיעו לנו חד-משמעית: נדאג שבוועדה זה יפוצל.
דוד ביטן: שיגידו את זה בוועדה.
אבשלום וילן: אני כבר אומר לך, שאם לא יהיה פיצול, איך שלא יתעסקו בזה, במקום לגמור את זה, הלוואי שזה ייגמר עד פגרת הקיץ.
אבשלום וילן: אתה יכול לקבל פה החלטה, שכפוף לפיצול שייעשה בדרך המקובלת יתחיל הדיון, ואז הבעיה תיפתר.
דוד ביטן: מה התשובה שלך לגבי מה שהוא אמר?
<ארבל אסטרחן: אין החלטה כזאת.
<ארבל אסטרחן: ועדת הכנסת מעבירה חוק לטיפול לוועדה.
דוד ביטן: למה בחוק ההסדרים אנחנו כן עושים את זה?
<ארבל אסטרחן: לחוק ההסדרים יש כללים אחרים.
<ארבל אסטרחן: זה לא המבחן.
<ארבל אסטרחן: מי שמוסמך לפצל חוק הוא רק הוועדה שהחוק עבר אליה לטיפול.
<ארבל אסטרחן: בשביל שוועדת הכנסת תפצל, צריך להעביר את זה לוועדת הכנסת, ואז היא צריכה לבחון את הפיצול.
אבשלום וילן: האם הוועדה המשותפת תוכל לפצל?
איתן ברושי: מה הטעם בוועדה משותפת?
איתן ברושי: יש לך ועדת כלכלה, יש לך ועדת כספים, הן אמונות על נושאים כספיים כלכליים.
איתן ברושי: עניין המים הוא נושא כלכלי כספי.
דוד ביטן: נושאים של תאגידי מים נדונו בעבר גם בוועדת הפנים.
דוד ביטן: רבותי, אני רוצה להצביע.
דוד ביטן: בואו נחליט שהנושא הראשון לדיון בוועדה המשותפת תהיה על נושא הפיצול, כן או לא.
<ארבל אסטרחן: אתה יכול לבקש מהם.
דוד ביטן: אז אני מבקש.
דוד ביטן: הצעת ההחלטה זה כפי שאמרתי, ועדה משותפת, כלכלה ופנים, בראשות הפנים, שבעה ושבעה, קראתי את שמות החברים.
דוד ביטן: יושב-ראש הוועדה יהיה יו"ר ועדת הפנים אמסלם.
דוד ביטן: ממלא מקום – מותר לי להגיד ממלא מקום?
<ארבל אסטרחן: ממלא מקום יו"ר?
דוד ביטן: אז אני מחליט.
דוד ביטן: איפה כתוב שאי-אפשר?
<ארבל אסטרחן: יו"ר יכול למנות לו ממלא מקום.
דוד ביטן: לא, אז אנחנו מחליטים.
<ארבל אסטרחן: כתוב שוועדת הכנסת קובעת את חברי הוועדה.
<ארבל אסטרחן: יו"ר ועדה נעדר, הוא רשאי למנות ממלא מקום.
דוד ביטן: איפה זה כתוב שאני לא יכול לעשות?
דוד ביטן: במשפט הפלילי זה הולך כך, לא בתקנון אזרחי.
<ארבל אסטרחן: יו"ר ועדה רשאי להסמיך.
דוד ביטן: אני אסביר את עצמי.
דוד ביטן: מכיוון שמדובר בוועדה משותפת, אז אני יכול לקבוע שיושב-ראש הוועדה יהיה מוועדת הפנים וממלא המקום יהיה מוועדת הכלכלה.
דוד ביטן: למה אני לא יכול לקבוע?
<ארבל אסטרחן: כי אין תואר כזה.
<ארבל אסטרחן: רק יו"ר ועדה שנעדר יכול למנות לו ממלא מקום.
איתן ברושי: הסמכות של הוועדה המשותפת היא כמו כל ועדה?
דוד ביטן: אנחנו נצביע על ההצעה הזאת, ונוסיף בקשה של ועדת הכנסת שהנושא הראשון, מכיוון שחברי כנסת מבקשים את זה, יהיה נושא הפיצול.
דוד ביטן: אם יוחלט לא לפצל, היא תמשיך בדיון.
דוד ביטן: אם יוחלט לפצל, יביאו את זה למליאה.
דוד ביטן: נמנעים – אין ההצעה אושרה.
דוד ביטן: <10.
דוד ביטן: בקשת יו"ר ועדת הפנים והגנת הסביבה להעברת הצ"ח שירותי הדת היהודיים (תיקון – שירותי הובלת נפטרים), התשע"ה-2015 (פ/1339/20) מוועדת העבודה הרווחה והבריאות לדיון בוועדת הפנים והגנת הסביבה.
דוד ביטן: הייתה לנו החלטה להעביר את זה לוועדת הפנים, בתנאי שהוא יתחייב לנו על מועד סיום הדיון.
דוד ביטן: גם זאת ועדה עמוסה.
דוד ביטן: הוא לא נתן לי תשובה, אז אם כך אנחנו משאירים.
דוד ביטן: הצעת ההחלטה היא להשאיר את זה בוועדת העבודה ולא לקבל את ההמלצה.
דוד ביטן: <11.
דוד ביטן: הצעת חוק פינוי ובינוי (פיצויים) (תיקון מס' 4) (פינוי בשל סירוב בלתי סביר), התשע"ו-2016>
דוד ביטן: הצעת חוק פינוי ובינוי (פיצויים) (תיקון מס' 4) (פינוי בשל סירוב בלתי סביר), התשע"ו-2016.
דוד ביטן: בדיון הקודם אמרנו לך שהטענה של חבר הכנסת דב חנין בעניין הזה היא טענה מאוד מאוד סבירה, ויש בה היגיון.
דוד ביטן: הנושא הזה של פיצויים, פינוי בשל סירוב בלתי סביר, לעשות את זה בלי חקיקה זה עניין שפוגע בזכויות יסוד.
דוד ביטן: ועל כן יש משמעות להעביר את זה דווקא לוועדת חוקה, שהיא מתמחה בזה, ולא לוועדת הרפורמות.
דוד ביטן: אמרת שאתה רוצה לחשוב על זה.
אלי כהן: אני אתייחס בקצרה.
אלי כהן: קודם כל, יש קשר בין הנושא של הפינוי-בינוי שאנחנו דנים בו במסגרת הרשות הלאומית להתחדשות עירונית.
אלי כהן: דבר שני, הנושא של חוק המארגנים לצורך העניין גם הוא נמצא בוועדה.
אלי כהן: דבר שלישי, מדובר באותם יועצים משפטיים.
אלי כהן: דבר רביעי, כל הנוגעים בדבר שרלוונטיים לצורך העניין קיימים שם, וכמובן שיש הרכב מכל סיעות הבית.
אלי כהן: והדבר החשוב המהותי הוא שיש הסכמה עם ועדת החוקה.
אלי כהן: אנחנו לא נמצאים במצב של מחלוקת, שאנחנו צריכים לבוא ולהחליט.
אלי כהן: יש הסכמה עם ועדת חוקה בהמלצה של שרת המשפטים כאמור במליאה.
אלי כהן: כל הנסיבות האלה, ועצם זה שאנחנו דנים בנושא של הרשות הלאומית, דנים ברשות המשפטית, היועץ המשפטי שהוא אותו יועץ משפטי.
דוד ביטן: היועץ המשפטי שלך זה אותו יועץ של ועדת חוקה או של ועדת הפנים?
אלי כהן: לאותו נושא שקיים לחוק המארגנים ולהתחדשות העירונית ולנושא הזה – זה אותו יועץ משפטי.
אלי כהן: לכן מה שאני רואה כאן, חבר הכנסת חנין, נושא של שמירה של זכויות הדיירים, אני בטוח שגם חברי הוועדה אצלי, שחלקם אגב כאן שותפים לוועדה, נשמור על הזכויות של אותם אנשים.
אלי כהן: ואם חבר הכנסת חנין יחליף את נציגי הרשימה המשותפת, אני בטוח שנשמע את הטענות.
אלי כהן: אבל אין כאן שום מחלוקת, אדוני.
דוד ביטן: אתה יכול להשיב?
דוד ביטן: הוא אומר שיש הצעת חוק שקשורה בזה, שהמליאה החליטה להעביר אותה אליהם.
דוד ביטן: דבר שני, היועצת המשפטית של ועדת חוקה היא זאת שתייעץ להם בהצעת החוק הזאת.
אלי כהן: אותו יועץ משפטי, אותם חברי ועדה.
<ארבל אסטרחן: אני לא יודעת מאיפה ההתחייבות לגבי הייעוץ המשפטי.
<ארבל אסטרחן: הייעוץ המשפטי יינתן.
<ארבל אסטרחן: הלשכה המשפטית תיתן ייעוץ משפטי.
דוד ביטן: אני יכול לחייב אותה.
<ארבל אסטרחן: יינתן ייעוץ משפטי כנדרש לכל ועדה.
אלי כהן: יש היועץ המשפטי למארגנים, לכן זה אותו נושא.
דב חנין: אדוני היושב-ראש, אני אהיה מאוד קצר, כי אתם עומדים לקראת סיום הדיון.
דב חנין: החוק הכללי שנמצא בוועדת הרפורמות הוא חוק מורכב, הוא כולל הרבה מאוד שאלות וועדת הרפורמות מקדישה לו הרבה מאמצים ובהחלט נערך שם דיון חשוב בעניין.
דב חנין: כאן אנחנו עוסקים בסוגיה חוקתית ממדרגה ראשונה.
דב חנין: כאן אנחנו עוסקים במצב שבו דייר עלול להיות מפונה מהבית ששייך לו, מהבית שלו האישי.
דב חנין: הוא עלול להיזרק מהבית מכיוון שנעשה פרויקט של פינוי-בינוי.
דב חנין: זו סוגיה חוקתית ממדרגה ראשונה.
דב חנין: היא פוגעת בזכות הקניין.
דב חנין: אלה באמת דברים שלא עשינו בחקיקה ישראלית בשום תחום.
דב חנין: לכן אני חושש שאנחנו נטעה בעניין הזה, ואם לא נקדם את הדיון בוועדת חוקה, אנחנו נגיע למצב שבסופו של דבר אולי זה יחוקק וזה ייפסל בבית המשפט העליון, או אני לא יודע איפה, שיגידו שלא הביאו בחשבון את זכות הקניין ואת ההגנה על זכות הקניין, שהיא זכות חוקתית.
דוד ביטן: אמרתי שמה שהוא אומר זה טיעון מאוד משכנע.
דוד ביטן: הטיעון שלכם פחות משכנע.
דוד ביטן: אבל אנחנו נעשה מיקס, מעין הצעת פשרה.
דוד ביטן: נקים ועדה משותפת לחוק הזה וגם לחוק השני.
דוד ביטן: את שניהם תכניסו לאותה ועדה.
<ארבל אסטרחן: אבל את השני - - -
דוד ביטן: אז אנחנו נתקן את זה, בהסכמתך.
דוד ביטן: יש שני חוקים, נכון?
<ארבל אסטרחן: אחד עבר.
דוד ביטן: שני החוקים האלה בהסכמתך יהיו בוועדה המשותפת בראשות הרפורמות, אוקיי?
דוד ביטן: חוקה וראשות הרפורמות.
דוד ביטן: ואז יהיה ייצוג גם לוועדה הזאת וגם לוועדה הזאת.
דוד ביטן: אבל אני רוצה להכניס גם את החוק השני.
דוד ביטן: מוסכם, שתי החלטות?
<ארבל אסטרחן: זה הצעת חוק פינוי-בינוי - - -
דוד ביטן: את ההרכב נעשה בישיבה הבאה, כי אין לי זמן.
מרב מיכאלי: רק נזכיר לפרוטוקול שאין ועדת רפורמות.
אלי כהן: היועצת המשפטית תקרא לזה איך שהיא מחליטה.
<ארבל אסטרחן: התחדשות עירונית - - -
דוד ביטן: את הנושא של המכסות, שזה נושא מאוד מעניין, נעשה בישיבה הבאה.
דוד ביטן: חידוש העברת שידורי ערוץ הכנסת בשידור לווייני פתוח – מי מציג?
רונן פלוט: ברשותכם, אני אפתח, והיועצת המשפטית אתי בנדלר תמשיך.
רונן פלוט: מדובר בשידורים בכפרים הערביים, שפעם היה ניתן לראות שידורים של ערוץ הכנסת בכפרים הערביים ועם הזמן זה פשוט נעלם.
רונן פלוט: מדובר בצלחות בכל בית בכפרים הערביים – הם משתמשים בצלחות – ובגלל שזה בא בצלחות אין ממש צפייה ואי אפשר לראות מה קורה במליאת הכנסת.
רונן פלוט: אז היתה פנייה של מספר חברי הכנסת מהסיעות הערביות, אנחנו פנינו למועצת הכבלים וביקשנו לחדש את השידורים, ולכנסת יש עניין מאוד גדול שבכל כפר ערבי יראו את מליאת הכנסת.
רונן פלוט: לנו יש עניין שיראו, חוץ מזה שרואים אותם בערים, גם בכפרים, שיראו מה קורה פה מבחינת אנשים שנואמים, מבחינת אלה שמדברים, וזה חלק ממדינת ישראל.
רונן פלוט: עקב כך פנינו למועצת הכבלים, מועצת הכבלים דנה ואישרה, אנחנו נצטרך לשים תקציב של כמיליון שקל לצורך העניין הזה.
דוד ביטן: מתי זה יתחיל לפעול?
<אתי בנדלר: זו אחת השאלות שאתם תצטרכו להכריע.
רונן פלוט: מידית.
רונן פלוט: מבחינתי, מידית.
דוד ביטן: אנחנו צריכים באיזון התקציבי – יש לנו ועדה אחרי זה.
רונן פלוט: לא, לא.
רונן פלוט: יש לנו כסף לזה.
דוד ביטן: שמת מראש?
רונן פלוט: כן, כן.
רונן פלוט: אם אתה זוכר, היה פה את גטאס - - -
דוד ביטן: גטאס, גטאס.
דוד ביטן: אני טעיתי אלף פעם איתו.
דוד ביטן: למרות שזה כתוב בגימ"ל.
רונן פלוט: ואני אז אמרתי שלצורך התשדירים האלה אנחנו צריכים כמיליון שקל, והוא גם אמר, הנה אני הייתי בין אלה שפניתי ואלה שדיברתי.
דוד ביטן: רק שתדעי, אתי, שאני אמרתי לחברי הכנסת הערבים: אתם מתלהמים במליאה בלי שרואים אתכם, מה יהיה כשיראו אתכם?
<אתי בנדלר: אז עכשיו תוכיח עד כמה אתה דמוקרט.
<אתי בנדלר: בהמשך לדברי מנכ"ל הכנסת, הבסיס לפנייה הזאת הוא בחוק שידורי טלוויזיה מהכנסת, משנחקק בשנת התשס"ד-2003, שבו יש סעיף המתייחס להפצת שידורי ערוץ הכנסת, והסעיף הזה קובע כדלקמן.
<אתי בנדלר: הוא קובע את העיקרון שעקרונית השידורים יופצו באמצעות שידור לווייני פתוח, בלתי מקודד, זאת אומרת, שאפשר לקלוט אותו ללא ממיר, עם צלחת קליטה.
<אתי בנדלר: אלא אם כן קבעה המועצה, באישור ועדת הכנסת, מתכונת אחרת להעברת השידורים.
<אתי בנדלר: בנוסף להפצה הלוויינית הפתוחה, החוק קובע כי שידורי הערוץ יועברו באמצעות הכבלים והלוויין במסגרת הערוצים שהם חייבים להעביר ללא תשלום.
<אתי בנדלר: ואכן, כך הועברו השידורים, גם בערוץ הלווייני הפתוח וגם באמצעות הכבלים והלוויין.
דוד ביטן: אז למה הפסיקו את זה?
<אתי בנדלר: החל משנת 2009 הוכנסה שיטת הפצה נוספת לשידורי טלוויזיה, והיא הפצה לוויינית-קרקעית, מה שנקרא "עידן פלוס", שאפשר לקלוט את השידורים באמצעות ממיר בעלות חד-פעמית של רכישת הממיר.
<אתי בנדלר: הממיר עלה בסביבות 250 שקלים, ובאמצעות שיטת ההפצה הזאת חשבו שכל ערותי החובה, שזה ערוץ 1, 33, 22, 10 ו-99, יגיעו לכל בית, כאמור, בעלות מינימלית חד-פעמית.
<אתי בנדלר: ההתחלה נראתה מבטיחה, היה שיעור חדירה די יפה לשיטת ההפצה הזאת.
<אתי בנדלר: בעקבות כך, הגיעה הכנסת למסקנה שההפצה הלוויינית הפתוחה היא מיותרת משום שההפצה באמצעות "עידן פלוס" מהווה תחליף נאות לאותה שיטת הפצה, ועל-ידי כך גם לחסוך כספים.
<אתי בנדלר: מה גם שבהתאם לנתונים שנמסרו באותה עת לוועדת הכנסת, אחוז הצופים באמצעות הלוויין הפתוח היה מאוד-מאוד נמוך ולא הצדיק את ההוצאה הכספית של הכנסת בעניין הזה.
<אתי בנדלר: לפיכך, צוות התיאום פנה בשעתו למועצה לשידורי כבלים ולוויין, שכאמור, היא זו שצריכה להחליט על כך באישור ועדת הכנסת.
<אתי בנדלר: ההחלטה התקבלה בהתאם.
<אתי בנדלר: ועדת הכנסת אישרה את ההחלטה הזאת והפצת השידורים באמצעות הלוויין הפתוח הפסיקה.
<אתי בנדלר: לימים הסתבר שבמשך הזמן יש ירידה בשיעור החדירה של "עידן פלוס".
<אתי בנדלר: מסתבר שזו לא היתה הצלחה גדולה כפי שהוגיה חשבו שיהיה.
<אתי בנדלר: שיעור החדירה היום בהתאם לנתונים שאנחנו הוצאנו, של הלשכה המרכזית לסטטיסטיקה - - -
דוד ביטן: "עידן פלוס" זה מה שיש לנו בבית?
איילת נחמיאס ורבין: לא, לך יש ממיר של yes או hot.
איילת נחמיאס ורבין: זה כמו האנטנה של פעם, רק בצורת ממיר.
<אתי בנדלר: אני אסביר: יש שלושה סוגי ממירים - - -
דוד ביטן: ערוץ 2, ערוץ 1 וערוץ 10.
<אתי בנדלר: מספר מצומצם מאוד של ערוצים.
חיים ילין: 33 יש – אתה ראית אותו פעם?
דוד ביטן: 33 זה "חינוכית", לא?
איילת נחמיאס ורבין: לא, זה 23.
דוד ביטן: אז מה זה 33?
חיים ילין: זה השידורים בערבית שהיו פעם.
איילת נחמיאס ורבין: זה הארכיון של ערוץ 1.
<אתי בנדלר: אכן, גם ערוץ 23 מופץ באמצעות "עידן פלוס".
חיים ילין: הבטיחו שירחיבו את זה, כולל סרטים, כולל הכול, אבל - - -
דוד ביטן: לא הרחיבו.
<אתי בנדלר: זה לא הצליח.
<אתי בנדלר: לא התרומם העניין הזה, פשוט לא התרומם.
איילת נחמיאס ורבין: בשידור הציבורי החדש זה יהיה.
חיים ילין: יש בדיחות טובות על הבוקר.
<אתי בנדלר: ובכן, היתה עוד איזושהי פיסת מידע שנמסרה בזמנו לצוות התיאום, ולימים הסתבר שהיא לא מדויקת.
<אתי בנדלר: נאמר שצלחות הקליטה של המגזר הערבי אינן מכוונות ללוויין "עמוס" שבאמצעותו - - -
דוד ביטן: אז לאיפה הן מכוונות?
דוד ביטן: לקטאר?
<אתי בנדלר: כן, באמת לערוצים ערביים שמשודרים באלומה אחרת.
<אתי בנדלר: והסתבר שזה לא מדויק הדבר הזה, שבאמצעות אותה אלומה אפשר לקלוט גם את הערוצים שדיברנו עליהם.
<אתי בנדלר: דבר נוסף הוא שכשהכנסת ביקשה להספיק את הפצת השידורים בשידור הלווייני הפתוח, היתה כוונה להפסיק גם את החובה שמוטלת על ערוץ 22, זאת אומרת, "רשת" ו"קשת", ועל ערוץ 10, להפסיק את ההפצה באמצעות לוויין פתוח.
<אתי בנדלר: ולימים שר התקשורת דאז, גלעד ארדן, בשלהי הכנסת הקודמת, דחה את ביטול החובה הזאת, ונדמה לי שגם היום ירדה מעל הפרק הכוונה להפסיק את הפצת השידורים האלה באמצעות הלוויין הפתוח.
<אתי בנדלר: כתוצאה מכך, בעקבות פניות שהיו למנכ"ל הכנסת, הוא כינס את צוות התיאום עוד בכנסת הקודמת, והוא הוביל החלטה בצוות התיאום – זה צוות שפועל על-פי חוק שידורי טלוויזיה מהכנסת – לבקש מהמועצה לשידורי כבלים ולוויין לחזור להפצה לוויינית פתוחה, להחזיר את ההפצה הלוויינית הפתוחה.
<אתי בנדלר: המועצה בכנסת הקודמת אכן קיבלה החלטה כזאת, והמנכ"ל פנה ליושב-ראש ועדת הכנסת אז, השר היום, לוין.
<אתי בנדלר: אבל משהסתבר שהכנסת הולכת להתפזר ולא היה תקציב לכך, התקציב לא אושר, ההחלטה הזאת נכנסה להקפאה.
<אתי בנדלר: בכנסת הנוכחית חידשנו את כל הדיונים, כולל פנייה למועצה לשידורי כבלים ולוויין שאישררה את ההחלטה הקודמת.
<אתי בנדלר: והנה, עכשיו אנחנו מחכים להחלטת ועדת הכנסת.
דוד ביטן: טוב, מישהו רוצה להתייחס?
דוד ביטן: העלות זה מיליון שקל, שתדעי.
איילת נחמיאס ורבין: מיליון שקל לשנה?
דוד ביטן: אפשר לקחת את זה מה-15 מיליארד.
איילת נחמיאס ורבין: מה זה, ה-15 מיליארד?
דוד ביטן: שהממשלה החליטה.
איילת נחמיאס ורבין: מהמגזר הערבי?
דוד ביטן: מה חשבת?
דוד ביטן: אתם רק מדברים, אנחנו עושים.
איילת נחמיאס ורבין: לא, אני פשוט התאמצתי להבין את הקשר, אדוני יושב-הראש.
דוד ביטן: אה, התאמצת?
איילת נחמיאס ורבין: טוב, אני חושבת שזה עניין בעל ערך, והוא מאוד חשוב.
איילת נחמיאס ורבין: והנגישות של ערוץ הכנסת לציבור היא חשובה.
איילת נחמיאס ורבין: ועדת פריש לא אמורה להגיע לפה לדיון באיזשהו שלב?
רונן פלוט: כן, אבל יש עוד דרך ארוכה.
איילת נחמיאס ורבין: נגישות של ערוץ הכנסת היא חשובה, ואני מניחה שבדקו היטב-היטב את שיעור החדירה בכל החלופות.
<אתי בנדלר: כל מה שיש לנו זה נתונים שפרסמה הלשכה המרכזית לסטטיסטיקה.
<אתי בנדלר: הפועל לא יודעים כמה יכולים לצפות.
דוד ביטן: הם אומרים שהם לא מצליחים לראות.
דוד ביטן: הדרך היחידה של הח"כים של הרשימה המשותפת להעביר זה דרך הפייסבוק.
דוד ביטן: הם לא מצליחים להגיע לאוכלוסיה שלהם.
דוד ביטן: זה לא פותר את זה - - -
רונן פלוט: אבל גם לכנסת יש עניין גדול.
דוד ביטן: כן, יש לנו גם עניין.
איילת נחמיאס ורבין: אני מסכימה איתכם.
דוד ביטן: הם צריכים לשמוע את אורן חזן.
דוד ביטן: איך ישמעו את אורן חזן?
דוד ביטן: רק כך.
רונן פלוט: זה לא אמרתי.
רונן פלוט: לא אמרתי את זה.
<חיים אבידור: למה?
<חיים אבידור: זו תכונית הריאליטי הכי טובה שיש.
איילת נחמיאס ורבין: חיים, תרשה לי.
איילת נחמיאס ורבין: אנחנו פחות נהנים להיות תוכנית ריאליטי.
איילת נחמיאס ורבין: אנחנו באמת אקווריום.
איילת נחמיאס ורבין: אז במובן הזה חשוב שככל שמי שבאמת יש לו בעיית נגישות לכל סוגי הממירים, לא יכול להיות שאנחנו - - - את האוכלוסיה הזאת בהרבה מובנים.
דוד ביטן: אין לנו בעיה בכלל.
איילת נחמיאס ורבין: ולכן אני חושבת שההחלטה היא החלטה נכונה.
דוד ביטן: טובה ונכונה.
<אתי בנדלר: אני מבקשת, ברשותכם, להוסיף משפט נוסף בקשר לתחילה.
<אתי בנדלר: כפי שאמר המנכ"ל - - -
דוד ביטן: אפשר לעשות את זה מידי?
<אתי בנדלר: אבל לצורך זה יש להתקשר עם חברה - - -
דוד ביטן: בואו נעשה תחולה ה-1.4, זה בסדר?
דוד ביטן: לא תספיקו?
<אתי בנדלר: אני חושבת שצריכים לשמוע את חשב הכנסת כי אלה הליכים מכרזיים.
<חיים אבידור: אני חושב, לאור מה שאמרה אתי עכשיו, שהאלומה הזאת היא אלומה שיכולים לתת אותה כל מיני ספקים – אני בכלל לא בטוח שאנחנו לא צריכים לצאת להליך מכרזים - - -
<אתי בנדלר: אני חושבת שתצטרכו הליך מכרזי.
<אתי בנדלר: נמצאת כאן גם סגנית היועצת המשפטית למינהל הכנסת, ביקשתי ממנה להצטרף.
דוד ביטן: אז בוא נחליט.
דוד ביטן: אם נמצא מכרז, אז נחליט גם על המכרז.
<חיים אבידור: רק אתמול הגיע מכתב לכנסת ממישהו שמוכן לתת לנו את השירות.
דוד ביטן: טוב, לפני זה נשמע את היועץ המשפטי של המועצה לשידורי כבלים ולוויין.